Grad Crikvenica, u svrhu provedbe Programa  mjera za poticanje poduzetništva, Mjere 4. „Financiranje poduzetništva“, te podmjere  4.1. „Subvencioniranje kamatne stope za poduzetničke kredite“ raspisuje 
				

JAVNI POZIV BANKAMA ZA ISKAZIVANJE INTERESA ZA UKLJUČIVANJE U PROGRAM „FINANCIRANJE PODUZETNIŠTVA“ GRADA CRIKVENICE

Gradonačelnik Grada Crikvenice prihvatio je „Opći Program mjera poticanja poduzetništva na području Grada Crikvenice“ koji predviđa i Mjeru 4: Financiranje poduzetništva.

Ovime Vas pozivamo da nam ponudite uvjete dodjele kredita Vaše banke za program imajući u vidu sljedeće kriterije i uvjete:



KREDITNI  PROGRAM: 
“FINANCIRANJE PODUZETNIŠTVA”

I. 	KREDITNI FOND PODUZETNIČKE LINIJE    

Iznos: HRK 10.000.000,00 

II. 	PRAVO NA PODNOŠENJE ZAHTJEVA

Postojeći poduzetnici i poduzetnici početnici koji imaju sjedište na području Grada Crikvenice i koji namjeravaju ulagati na području Grada Crikvenice. 

      Krediti se odobravaju:

mikro, malim i srednjim subjektima malog gospodarstva, i to trgovačkim društvima, obrtima, profitnim ustanovama koji imaju sjedište na području Grada Crikvenice i koji namjeravaju ulagati na području Grada Crikvenice. 


III. UVJETI KREDITIRANJA

	IZNOS KREDITNIH SREDSTAVA:



· NAJNIŽI IZNOS: 	HRK 100.000,00 
· NAJVIŠI IZNOS: HRK 2.000.000,00, u iznimnim slučajevima i u većem iznosu, predlaže ga Povjerenstvo, a konačnu odluku donosi  Banka, ovisno o kvaliteti programa i kreditnoj sposobnosti poduzetnika. 



	NAMJENA KREDITNIH SREDSTAVA:



Krediti se odobravaju poduzetnicima sa sjedištem na području Grada Crikvenice, te poduzetnicima koji ulažu na području Grada Crikvenice, za poticaje postojećih i novih investicijskih projekata, i to u svrhu:

· kupnje, izgradnje, uređenja ili proširenja gospodarskih objekata, te uređenja infrastrukture
· nabave opreme ili pojedinih dijelova opreme,
· nabave prijevoznih sredstava ili plovila u funkciji poduzetništva,
· obrtnih sredstava u funkciji investicije ili za unapređenje poslovanja (do 30% kredita, osim kod refinanciranja ili refundacije postojećih kredita), o čemu odluku donosi Banka,
· refinanciranja postojećih nepovoljnih kredita ili refundacije ranije uloženih sredstava korištenih za slične namjene do maksimalno 50% kreditnog fonda.

Krediti se ne odobravaju za:
· kupovinu udjela u trgovačkim društvima,
· ulaganja u kockarnice i igračnice,
· ulaganja u vrijednosnice,
· financiranje ekološki neprihvatljivih projekata,
· izgradnju apartmanskog smještaja.


	NAČIN KORIŠTENJA KREDITA:



· za osnovna sredstva 
- isplata kredita obavlja se bezgotovinskom isplatom na račun dobavljača/izvršitelja usluga, temeljem ovjerene situacije, predračuna, računa ili ugovora o isporuci ili kupnji, u visini najmanje 90% dijela kredita odobrenog za osnovna sredstva, te isplatom na transakcijski račun korisnika kredita do najviše 10% iznosa odobrenog kredita za osnovna sredstva, uz pravdanje dokumentacijom za namjensko korištenje.

· za obrtna sredstva – maksimalno 30% kredita (osim kod refinanciranja ili refundacije)
- isplata na transakcijski račun korisnika kredita

· dio kredita za refinanciranje 
- isplata direktno na kreditnu partiju banke kod koje se zatvara kreditna obveza korisnika kredita

· dio kredita za refundaciju 
- isplata na transakcijski račun korisnika kredita, temeljem plaćenih računa za navedene namjene, za plaćanja učinjena u razdoblju od 1 godine prije dana podnošenja zahtjeva za kredit.  



	ROK OTPLATE KREDITA:




· za kupnju, izgradnju i dogradnju gospodarskih objekata s pripadajućim zemljištem 
· rok korištenja: do 12 mjeseci
· rok otplate: do 10 godina, uključujući poček  od 1 godine
· za adaptaciju, opremanje, nabavku prijevoznih sredstava i plovila, refinanciranje postojećih kredita i refundaciju
                  -     rok korištenja: do 12 mjeseci
·   rok otplate: do 10  godina, uključujući poček od 6 do 12 mjeseci (osim za refinanciranje, kod kojeg nema počeka).



	NAČIN OTPLATE KREDITA:



· u jednakim mjesečnim, tromjesečnim ili polugodišnjim ratama, s time da prva rata dospijeva nakon isteka razdoblja počeka (u razdoblju počeka plaća se kamata)
· Povrat obveza (iznos kredita, pripadajuće kamate, naknade i drugi eventualni troškovi) provodi se u kunama, odnosno u kunskoj protuvrijednosti iznosa iskazanog u EUR, obračunatog po srednjem tečaju HNB-a za EUR na dan plaćanja. 
· 
	KAMATNA STOPA: 



3M EURIBOR + _________ p.p. godišnje, promjenjiva

Trezorski zapisi na 91 dan + _______ p.p. godišnje, promjenjiva. 

GRAD CRIKVENICA subvencionira kamatnu stopu kako slijedi:
· za ulaganja u turizam, proizvodne djelatnosti te izvozne djelatnosti – 3 p.p.   
· ostale djelatnosti -  subvencionira 2 p.p. 

· kamata se obračunava i naplaćuje mjesečno ili tromjesečno, u tijeku korištenja kredita, počeka i otplate
· u slučaju neuredne otplate kreditnih obveza od strane korisnika, isti gubi pravo na subvenciju.


	NAKNADA: 



· maksimalni iznos naknade do 0,5 % jednokratno na iznos odobrenog kredita, prije prvog korištenja kredita. 


	OSIGURANJE POVRATA KREDITA:



Visina jamstva: do 1:1,5 visine odobrenog kredita
Instrumenti osiguranja: uobičajeni instrumenti osiguranja u kreditnom poslovanju banke

	STATUS KORISNIKA KREDITA:



· nije uvjetovan kao deponent Banke u trenutku podnošenja zahtjeva.

	KREDITNI FOND:



· Banka će za realizaciju ovoga kreditnog programa samostalno formirati kreditni fond u iznosu HRK 10.000.000,00, a bez oročenog depozita Grada Crikvenice. 


	OBVEZAN PRILOG: UGOVOR O KREDITU: PLAN OTPLATE



Kriteriji za kreditiranje poduzetnika na području Grada Crikvenice bit će sastavni dio Ugovora o poslovnoj suradnji sklopljenog između Grada Crikvenice i ____________________ banke. 



Svoju ponudu dostavite najkasnije do 10. travnja 2015. godine, isključivo poštom, na adresu:
Grad Crikvenica
51260 Crikvenica
Kralja Tomislava 85.
Upravni odjel za financije, turizam i gospodarstvo
-s naznakom-
(„Ponuda kreditnih sredstava“)

